E COMISIA 
EUROPEANĂ 


Bruxelles, 27.1.2021 
COM(2021) 50 final 


CARTE VERDE 


PRIVIND ÎMBĂTRÂNIREA POPULAȚIEI 


Promovarea solidarității şi a responsabilității între generaţii 


RO RO 


13: INEOGUCELE 05 a io e EE AE E da, del E o atata oii bai au Di oaia eat ate da pol da a 2 


2. . Punerea. băzelor. „nina e oana e aa do ee d aa a n aa n iai it a ea ia an a 4 
2.1. Îmbătrânirea activă şi în condiţii bune de Sănătate... mn 4 
2.2. Educaţia şi formarea din perspectiva învăţării pe tot parcursul vieții ......ccceane eee eee eane nenea 5 
2.3. Aspecte teritoriale în ceea ce privește accesul la educație... cecene nenea eee nana nenea 6 
3. Valorificarea la maximum a vieţii noastre profesionale.............ee eee 6 
3.1. Atragerea unui număr mai mare de persoane pe piața forței de muncă .......... ceeace 7 
3.2. Productivitate, inovare şi oportunităţi de afaceri... nec enne eee enma enma aaa ea nenea 9 
3.3. Ocuparea forței de muncă şi productivitatea — o perspectivă teritorială ..........cccce ceea eeaeeaeee 10 
4. Noi oportunităţi şi provocări după pensionare ............meen nenea eee eee eneeenee aan enne en aenaa 12 
4:1. Mentinerea mm activitate toscan cn tă aia i it apa ul Pet ta a al tă 13 
4.2; Sărăcia lă vârste inaintate m esse ceace dacat oua înecat dea dou a dace da da eta a acetat du fa daia iaca 13 
4.3. Sisteme de pensii adecvate, echitabile şi sustenabile ............ccee cecene nenea nenea enee na enaeeaaee 15 
5. Satisfacerea nevoilor din ce în ce mai mari ale unei populaţii în curs de îmbătrânire... 17 


5.1. Satisfacerea nevoilor de asistență medicală și de îngrijire pe termen lung ale unei populaţii 


incurs de îmbătrănire oin se a age că aa ae aul ci cat aa del ut ca da aa AD 0 aaa ăi n ant ataca a da ial 18 
5.2. Mobilitate, conectivitate și accesibilitate .............mcmecneene neam nene nenea e eane nenea eneena nea 21 
5.3. Diferențe teritoriale în ceea ce privește accesul la îngrijire şi servicii .......... cnc eneeneenaeeaeee 21 
5.4. Îmbunătăţirea bunăstării prin solidaritatea între generații ... mmm 24 
6; ‘Perspective iiem enee ua aaa aa a tacă aa aa a n tu teal dt e Aaa dt 25 


1. Introducere 


Procesul de îmbătrânire ne afectează viaţa sub toate aspectele şi pe toată durata ei. Având 
în vedere că actuala pandemie rămâne în continuare o provocare şi pe măsură ce luptăm 
pentru a proteja vieți şi pentru a asigura mijloace de subzistență, nu trebuie să pierdem din 
vedere o evoluție remarcabilă: un număr fără precedent de europeni sunt foarte longevivi. 
Aceasta este o realizare majoră, susținută de economia socială de piaţă a UE. 


În ultimele cinci decenii, speranţa de viaţă la naștere a crescut cu aproximativ 10 ani atât 
pentru bărbaţi, cât şi pentru femei. Profilurile demografice ale regiunilor UE variază foarte 
mult, aceste diferenţe fiind extrem de marcate între zonele urbane și cele rurale; în unele 
zone, îmbătrânirea populației este accentuată, în timp ce, în alte zone, se observă o creștere a 
populaţiei în vârstă de muncă. Europa nu este în niciun caz singurul continent cu o populație 
în curs de îmbătrânire, însă acest proces este cel mai avansat aici. De exemplu, vârsta 
mediană actuală în Europa!, respectiv 42,5 ani, reprezintă mai mult decât dublul aceleiaşi 
valori înregistrate pentru Africa. Acest decalaj va rămâne semnificativ în deceniile următoare. 


Această tendinţă are un impact semnificativ asupra vieţii de zi cu zi a oamenilor şi 
asupra societăţilor noastre. Ea are implicaţii pentru creşterea economică, sustenabilitatea 
fiscală, asistenţa medicală şi îngrijirea pe termen lung, bunăstare și coeziunea socială. În plus, 
impactul disproporționat al pandemiei asupra persoanelor în vârstă — în ceea ce priveşte 
spitalizările şi decesele — a evidenţiat unele dintre provocările pe care îmbătrânirea populaţiei 
le reprezintă pentru sănătate și asistenţa socială. Însă îmbătrânirea oferă şi noi oportunități 
pentru crearea de noi locuri de muncă, promovarea echităţii sociale şi stimularea prosperității, 
de exemplu în economia vârstei a treia şi în sectorul serviciilor de îngrijire. 


Statele membre abordează impactul îmbătrânirii prin îmbunătăţirea sistemelor de educaţie şi 
de dobândire a competenţelor, prin încurajarea unei vieți profesionale mai lungi şi mai 
cuprinzătoare şi prin promovarea reformelor sistemelor de protecţie socială şi de pensii. Cu 
toate acestea, având în vedere amploarea, viteza şi impactul acestei tendinţe în întreaga 
societate, trebuie, de asemenea, să analizăm noi abordări și să ne asigurăm că politicile 
noastre sunt adecvate scopului urmărit de acestea într-o epocă a schimbărilor majore — de la 
dubla tranziție verde şi digitală la noi forme de muncă şi amenințarea reprezentată de 
pandemii. 


Scopul acestei cărți verzi este de a lansa o amplă dezbatere de orientare privind 
îmbătrânirea pentru a discuta opțiunile privind modalitățile de anticipare şi de răspuns la 
provocările şi oportunitățile pe care le implică, în special având în vedere Agenda 2030 
pentru dezvoltare durabilă a ONU şi Deceniul ONU pentru îmbătrânirea în condiții bune de 
sănătate. Competenţele de abordare a efectelor îmbătrânirii le revin, în mare măsură, statelor 
membre, iar UE este bine plasată pentru a identifica principalele probleme şi tendințe şi 
pentru a sprijini acțiunile privind îmbătrânirea la nivel național, regional și local. Aceasta 


! În acest context, Europa înseamnă întregul continent. Sursa: 2019 Revision of UN World Population Prospects 
(Revizuirea perspectivelor ONU privind populația lumii pentru 2019). Tabelul Eurostat cu date online 
demo _pjanind indică vârsta de 43,7 ani ca fiind vârsta mediană în 2019 pentru UE-27. 


poate ajuta statele membre şi regiunile să îşi dezvolte propriile răspunsuri adaptate în materie 
de politici în ceea ce priveşte îmbătrânirea populaţiei. 


Pilonul european al drepturilor sociale? stabileşte o serie de principii care se referă direct sau 
indirect la domeniile afectate de îmbătrânire, cum ar fi veniturile şi pensiile pentru limită de 
vârstă, îngrijirea pe termen lung, asistența medicală, incluziunea persoanelor cu handicap, 
protecția socială, echilibrul dintre viaţa profesională şi cea privată şi educaţia, formarea şi 
învățarea pe tot parcursul vieţii. Comisia va prezenta în curând un plan de acţiune pentru a 
sprijini punerea deplină în aplicare a Pilonului european al drepturilor sociale. 


Prezenta carte verde adoptă o abordare bazată pe ciclul de viaţă, care reflectă impactul 
universal al îmbătrânirii şi se concentrează atât asupra implicaţiilor personale, cât şi asupra 
implicațiilor societale mai ample ale îmbătrânirii populaţiei. Acestea includ toate aspectele: 
de la învăţarea pe tot parcursul vieții şi stiluri de viaţă sănătoase până la modul de finanţare a 
unor pensii adecvate sau necesitatea unei productivități sporite şi a unei forțe de muncă 
suficient de mari pentru a susține asistența medicală și îngrijirea pe termen lung pentru 
persoanele în vârstă. 


Abordarea bazată pe ciclul de viaţă ia în considerare faptul că etapele tradiționale ale 
educaţiei şi formării, ale muncii şi ale pensionării devin mai puţin rigide şi mai flexibile. De 
asemenea, aceasta reflectă faptul că răspunsul la îmbătrânirea populaţiei este o chestiune care 
constă în găsirea unui echilibru adecvat între soluţiile durabile pentru sistemul nostru de 
protecție socială şi consolidarea solidarităţii între generaţii şi a echităţii între tineri şi 
persoanele în vârstă. Există numeroase interdependenţe între generaţii, iar acestea dau 
naștere unor provocări, oportunităţi și întrebări pentru societățile noastre. Acesta este motivul 
pentru care tinerii — şi persoanele de toate vârstele —ar trebui să aibă un rol activ în 
conturarea răspunsului nostru în materie de politici. 


Actuala Comisie a plasat demografia printre prioritățile agendei politice a UE. În iunie 2020, 
Comisia a prezentat un raport” cu privire la principalele aspecte ale schimbărilor demografice 
şi impactul probabil al acestora. Prezenta carte verde este primul rezultat al acestui raport şi 
lansează o dezbatere cu privire la una dintre transformările demografice definitorii din 
Europa. Dezbaterea va fi favorabilă incluziunii şi se va baza pe activitatea altor instituții şi 
organisme ale UE“ care sunt implicate activ în dezbaterea privind provocările demografice. 


2? hittps://ec.europa.eu/commission/priorities/deeper-and-fairer-economic-and-monetary-union/european-pillar- 


social-rights/european-pillar-social-rights-20-principles_ro. 

? Raportul privind impactul schimbărilor demografice în Europa (COM(2020) 241 final, 17.6.2020). 

* De exemplu, Concluziile Consiliului pe tema „Provocările demografice — calea de urmat” (8668/20, 8.6.2020); 
Concluziile Consiliului privind drepturile omului, participarea şi bunăstarea persoanelor în vârstă în era 
digitalizării (11717/2/20, 9.10.2020); Avizul Comitetului Economic şi Social European pe tema „Provocările 
demografice din UE în contextul inegalităţilor economice şi de dezvoltare” din 5 mai 2020 şi avizul 
Comitetului European al Regiunilor — Schimbările demografice: propuneri privind măsurarea şi combaterea 
efectelor negative în regiunile UE din 14 octombrie 2020. Parlamentul European pregăteşte, de asemenea, un 
raport intitulat „Old continent growing older — possibilities and challenges related to ageing policy post 2020” 


după 2020”). 


2, Punerea bazelor 


Anii cuprinși între copilăria timpurie şi vârsta adultă tânără ne afectează pentru tot restul 
vieții. Toate experiențele noastre, tot ceea ce învăţăm, toate obiceiurile pe care le adoptăm 
sunt factori care ne modelează perspectivele de viitor, sănătatea şi bunăstarea. Punerea 
timpurie a unor baze corespunzătoare poate contribui la prevenirea, limitarea şi amânarea 
unora dintre provocările legate de îmbătrânire. 


În special, există două concepte de politică prin care se poate asigura prosperitatea unei 
societăți în curs de îmbătrânire: îmbătrânirea activă şi în condiţii bune de sănătate şi învățarea 
pe tot parcursul vieţii. Ambele abordări funcţionează cel mai bine atunci când încep la o 
vârstă timpurie, deoarece sunt relevante pentru întregul ciclu de viață. Este important de 
remarcat faptul că un nivel ridicat de educație şi o stare bună de sănătate se consolidează 
reciproc. 


2.1. Îmbătrânirea activă și în condiţii bune de sănătate 


Îmbătrânirea activă şi în condiţii bune de sănătate înseamnă promovarea unor stiluri de 
viață sănătoase pe tot parcursul vieţii noastre şi include modelele noastre de consum şi 
nutriție, precum și nivelurile noastre de activitate fizică şi socială. Ea contribuie la reducerea 
riscurilor de obezitate, diabet și alte boli netransmisibile a căror incidenţă este în creștere. 
Bolile cardiovasculare şi cancerul sunt cauzele principale ale deceselor care pot fi evitate în 
rândul persoanelor cu vârsta sub 75 de ani în Europa”. Îmbătrânirea activă şi în condiţii bune 
de sănătate are un impact pozitiv asupra pieței forței de muncă, a ratelor de ocupare a forței 
de muncă şi a sistemelor noastre de protecție socială și, prin urmare, asupra creşterii şi 
productivităţii economiei. 


Îmbătrânirea activă şi în condiţii bune de sănătate este o alegere și o responsabilitate 
personală, dar ea depinde în mare măsură de mediul în care trăim, muncim şi socializăm. 
Politicile publice pot avea un rol semnificativ în sprijinirea acesteia. Măsurile proactive 
pot contribui la prevenirea şi depistarea bolilor şi la protejarea populației împotriva efectelor 
problemelor de sănătate. Acestea pot contribui la asigurarea faptului că îmbătrânirea activă şi 
în condiţii bune de sănătate devine o alegere mai uşoară, inclusiv pentru cei aflaţi în situații 
de vulnerabilitate. Există modalităţi inovatoare de promovare a stilurilor de viaţă sănătoase în 
rândul copiilor şi al tinerilor, inclusiv prin tehnologie digitală, jocuri, platforme și aplicații de 
învăţare în condiţii de siguranță. Medicina personalizată poate contribui la identificarea, într- 
un stadiu incipient, a persoanelor expuse riscului de a dezvolta anumite boli mai târziu în 
viaţă. 


Deşi statele membre sunt responsabile pentru elaborarea propriilor politici în domeniul 
sănătății, UE poate sprijini acţiunile statelor membre, inclusiv prin intermediul noului 
program EU4Health, de exemplu în lupta împotriva cancerului şi a demenței, în domeniul 
sănătății mintale şi în promovarea unei alimentații sănătoase, precum şi a activităţii fizice 
regulate. Planul european de combatere a cancerului, elaborat pentru a aborda întregul 
parcurs al bolii, de la prevenţie până la supraviețuire, vine sprijinul acestor acțiuni. 


* Sursa: Eurostat, tabelul cu date online HLTH_CD_APR şi Statistica privind mortalitatea prin cauze tratabile şi 
care pot fi prevenite. 


Monitorizarea şi schimbul de informaţii privind iniţiativele naționale în domeniul sănătății 
pot contribui la reducerea diferențelor de abordare şi de aplicare de la o ţară la alta şi în țările 
respective. 


2.2. Educaţia şi formarea din perspectiva învăţării pe tot parcursul vieții 


Învăţarea pe tot parcursul vieţii — investiţiile în dobândirea de cunoștințe, aptitudini şi 
competenţe de către populaţie pe tot parcursul vieţii — face parte din răspunsul la provocările 
legate de îmbătrânire. Investiţiile continue în învăţare au numeroase efecte pozitive: 
dobândirea şi actualizarea competenţelor ajută populaţia să îşi păstreze șansele de angajare, 
să realizeze cu succes tranziția de la un loc de muncă la altul şi să avanseze profesional, 
menţinând-o în câmpul muncii și contribuind la satisfacția profesională. Într-o lume în rapidă 
transformare, învăţarea pe tot parcursul vieții este o necesitate, deoarece carierele și 
oportunităţile educaţionale se schimbă într-un ritm alert. Învăţarea continuă poate contribui, 
de asemenea, la întârzierea apariției demenţei și la prevenirea declinului cognitiv legat de 
bătrâneţe. Ea este şi o modalitate prin care persoanele în vârstă pot juca un rol activ în 
societate. Dezvoltarea competențelor cetățenilor este importantă pentru participarea 
democratică pe tot parcursul vieții. 


Învăţarea pe tot parcursul vieţii atinge un nivel maxim de eficacitate atunci când începe de la 
o vârstă fragedă. Primii ani de viaţă sunt esenţiali pentru dezvoltarea competențelor cognitive 
şi sociale. Dovezile arată că accesul la servicii de înaltă calitate de educaţie și îngrijire a 
copiilor preşcolari are un efect de durată asupra rezultatelor şcolare şi a performanţelor 
ulterioare. În ciuda îmbunătăţirilor în ceea ce privește educaţia şi formarea şcolară, prea 
mulți tineri părăsesc timpuriu şcoala și au probleme majore în ceea ce privește competențele 
de bază, cum ar fi cititul, ştiinţa și matematica. Același lucru este valabil şi pentru adulți. Este 
alarmant faptul că unul din cinci tineri din Europa nu dispune de competenţe digitale de bază. 
Elevii din medii dezavantajate sunt suprareprezentați printre cei cu rezultate insuficiente. 
Dovezile sugerează, de asemenea, riscul unei capcane a competenţelor reduse, în care 
persoanele cu mai multe competențe tind să se implice mai des în activități de învăţare, în 
timp ce persoanele cu competenţe de bază mai reduse nu se implică în astfel de activităţi. 


Există un mare potenţial de dezvoltare a competențelor persoanelor în vârstă, precum şi de 
îmbunătăţire a modului în care acestea sunt validate și a modului în care este pusă la 
dispoziție orientarea profesională. Educaţia şi formarea adulţilor contribuie la 
îmbunătăţirea capacităţii de inserție profesională într-o lume a muncii în schimbare, întrucât 
evoluţia nevoilor în materie de competenţe, în special ca urmare a tranziției verzi şi a celei 
digitale, creează potențial pentru noi locuri de muncă. 


Toate acestea se află în centrul punerii în aplicare a Agendei pentru competenţe în Europa, 
adoptată recent de Comisie“. În plus, odată cu crearea unui spaţiu european al educaţiei” până 
în 2025, depunem eforturi pentru a asigura accesul tuturor la o educație de calitate, ținând 
seama în special de persoanele care sunt mai expuse riscului de rezultate slabe și de 
excluziune socială. 


* COM(2020) 274 final, 1.7.2020. 
7 COM(2020) 625 final, 30.9.2020. 


2.3. Aspecte teritoriale în ceea ce priveşte accesul la educaţie 


Accesul la educaţie şi formare de înaltă calitate nu poate fi considerat de la sine înţeles, în 
special în regiunile slab populate, unde este posibil ca oamenii să trebuiască să călătorească 
pe distanţe lungi până la instituţiile de învățământ relevante. Combinația dintre rata scăzută a 
natalității şi emigrarea tinerilor poate reduce cererea de școlarizare în zonele rurale şi 
regiunile îndepărtate. 


Aceasta poate conduce la un cerc vicios: numărul copiilor poate ajunge la un nivel atât de 
scăzut încât este dificil să se justifice menținerea în funcțiune a unei şcoli. Acest lucru face, la 
rândul său, mai puţin atractiv pentru familiile cu copii să se mute sau să rămână într-o astfel 
de regiune. 


Trecerea la învăţarea la distanță, încurajată de pandemia de COVID-19, a oferit câteva 
lecții de utilizare a tehnologiei digitale în educaţie și formare. Acest fenomen a evidenţiat 
însă şi mai mult inegalitățile cu care se confruntă comunitățile rurale în ceea ce priveşte 
accesul la serviciile digitale. Este mai probabil ca zonele rurale şi regiunile îndepărtate să 
aibă nevoie de investiţii în conectivitate și să aibă mai puţine şanse de a avea acces la servicii 
în bandă largă de înaltă calitate şi la preţuri accesibile, precum și la dispozitivele şi 
competențele necesare pentru utilizarea lor. Pentru unii copii, acest lucru a însemnat 
imposibilitatea de a-şi continua cursurile în timpul pandemiei, situaţie care adânceşte şi mai 
mult inegalitățile preexistente față de colegii lor din regiuni care beneficiază de servicii mai 
bune. Noile abordări pot combina predarea în clasă cu învăţarea digitală de înaltă calitate 
pentru a îmbunătăţi accesul la educaţie şi formare, atât în zonele urbane, cât şi în cele rurale. 
Planul de acţiune pentru educaţia digitală“ propune o abordare cuprinzătoare a învăţării şi 
educației digitale la nivelul UE. 


1. Cum pot fi promovate politicile privind îmbătrânirea activă şi în condiţii bune de 
sănătate de la o vârstă fragedă şi pe tot parcursul vieţii pentru toți? Cum pot copiii şi 
tinerii Să fie mai bine pregătiți pentru perspectiva unei speranțe de viață mai mari? Ce 
fel de sprijin poate oferi UE statelor membre? 


2. Care sunt cele mai importante obstacole în calea învăţării pe tot parcursul vieţii de-a 
lungul ciclului de viaţă? În ce etapă a vieţii ar putea avea impact maxim abordarea 
acestor obstacole? Cum ar trebui abordat acest aspect în mod specific în zonele rurale și 
în regiunile îndepărtate? 


3. Valorificarea la maximum a vieţii noastre profesionale 


Populația în vârstă de muncă a UE este în scădere de un deceniu şi se preconizează că acest 
trend va continua”. Având în vedere că populaţia totală rămâne constantă, creşte riscul unui 
deficit de forță de muncă. La rândul său, această situaţie face dificilă susținerea producţiei şi 
a furnizării de servicii şi, în cele din urmă, are un impact asupra prosperității şi a bunăstării 
noastre. Pentru a compensa scăderea populaţiei în vârstă de muncă, UE şi statele sale 
membre ar trebui să promoveze politici care să atragă un număr mai mare de persoane pe 


* COM(2020) 624 final, 30.9.2020. 
? Sursa: Eurostat, tabelele online demo pjan şi proj_19np. 


piața forței de muncă, să permită prelungirea vieţii profesionale şi să îmbunătățească 
productivitatea. Potenţialul regiunilor mai puţin dezvoltate, şi anume regiunile cu un PIB pe 
cap de locuitor sub 75 % din media UE, ar putea fi, de asemenea, mai bine exploatat prin 
investiții adecvate, pentru a sprijini egalizarea regională. 


3.1.  Atragerea unui număr mai mare de persoane pe piața forței de muncă 


Un nivel ridicat de participare pe piața forței de muncă și prelungirea vieții profesionale pot 
atenua problema unei societăți în curs de îmbătrânire, cu o populaţie în vârstă de muncă în 
scădere". Cu toate acestea, discriminarea la locul de muncă — sau în ceea ce priveşte căutarea 
unui loc de muncă — este larg răspândită şi poate afecta mai mult anumite grupuri. Asigurarea 
faptului că persoanele cu origine rasială sau etnică minoritară îşi pot valorifica pe deplin 
potenţialul va conduce la rezultate sociale și economice mai bune pentru toţi. În acest sens, 
este esenţial să se continue eforturile de edificare a unei Uniuni a egalității şi de punere în 
aplicare deplină a instrumentelor juridice existente. 


Ratele de ocupare a forței de muncă în rândul femeilor (cu vârste cuprinse între 20 şi 64 de 
ani) în UE rămân cu 11,7 puncte procentuale mai mici decât în rândul bărbaţilor şi mai multe 
femei tind să lucreze cu fracțiune de normă, în pofida faptului că numărul femeilor care obțin 
o diplomă universitară este mai mare decât cel al bărbaților". 


Măsurile de promovare a participării egale a femeilor şi a bărbaților atât la munca 
remunerată, cât şi la cea neremunerată din cadrul familiei pot contribui la creşterea ratei de 
ocupare a forței de muncă în rândul femeilor, inclusiv prin sprijinirea persoanelor şi a 
familiilor în vederea realizării unei mai bune reconcilieri între viaţa profesională şi cea 
privată. Acţiunile de îmbunătăţire a egalităţii de gen pe piaţa forţei de muncă şi de eliminare 
a disparităților de gen ar putea spori participarea bărbaţilor la activitățile casnice şi la 
îngrijirea familiei — dacă sunt însoțite de măsuri structurale de reformare a sistemelor fiscale 
şi de protecţie socială. Strategia UE privind egalitatea de gen 2020-2025! a stabilit deja o 
serie de acțiuni-cheie în acest domeniu. 


Date recente” arată că 5,4 % dintre femeile (și 2,2 % dintre bărbaţii) cu vârste cuprinse între 
18 şi 64 de ani şi-au redus timpul de lucru sau şi-au întrerupt activitatea profesională pe o 
perioadă care depășește o lună pentru a avea grijă de rude bolnave şi/sau în vârstă cu 
formale pe termen lung și a sprijinului pentru persoanele care asigură servicii informale de 
îngrijire nu numai că ar contribui la satisfacerea nevoilor din ce în ce mai mari ale 
persoanelor în vârstă, ci ar permite, de asemenea, unui număr mai mare de lucrători — în 
special femeilor — să intre și să rămână pe piaţa forţei de muncă. 


Dacă li se permite să continue o activitate care să le reflecte calificările şi competențele, 
persoanele care provin din familii de migranţi s-ar putea integra mai bine. Acest lucru ar 


1 Centrul Comun de Cercetare, Demographic Scenarios for the EU: Migration, Population and Education 
(Scenarii demografice pentru UE: migraţie, populaţie şi educaţie), 2019. 

1! Sursa: Eurostat, tabelul online Ifsi_emp_a. 

1? COM(2020) 152 final, 5.3.2020. 

15 Anchetă asupra forţei de muncă, Care for incapacitated relatives (Îngrijirea rudelor aflate în incapacitate). 


contribui la îmbunătățirea coeziunii sociale, la creşterea economică şi la reducerea 
inegalităților. 


Migraţia legală poate contribui la acoperirea deficitului de competențe şi, prin urmare, poate 
răspunde nevoilor pieţei forței de muncă. Migranţii cu un nivel ridicat de educaţie sunt mai 
predispuşi decât media să fie supracalificați pentru activitatea pe care o desfăşoară. 
Valorificarea potențialului femeilor migrante este deosebit de dificilă din cauza barierelor 
structurale, cum ar fi accesul la servicii de îngrijire a copiilor de înaltă calitate și la prețuri 
accesibile. În noiembrie 2021, Comisia a prezentat un nou Plan de acţiune privind integrarea 
şi incluziunea pentru perioada 2020-2027!%, care ia în considerare situația diferită a 
populațiilor migrante şi sprijină statele membre și alte părți interesate relevante în 
identificarea răspunsului adecvat în acest sens în cadrul politicilor lor de integrare și 
incluziune. Ca o acţiune ulterioară adoptării noului Pact privind migraţia şi azilul", Comisia 
a încheiat recent o consultare publică privind viitorul migraţiei legale în cadrul UE şi va 
propune o serie de măsuri, inclusiv un „pachet privind talentele şi competențele”, cu opţiuni 
de dezvoltare a unei rezerve de talente la nivelul UE. 


Există, de asemenea, potenţial pentru abordarea deficitului de forță de muncă prin creşterea 
gradului de ocupare a forței de muncă în rândul persoanelor cu handicap, însă sunt necesare 
amenajări corespunzătoare şi un mediu de lucru accesibil. 


În pofida creşterilor recente, rata ocupării forței de muncă în rândul lucrătorilor în vârstă 
din UE rămâne mai scăzută decât media. Doar 59,1 % dintre persoanele cu vârste cuprinse 
între 55 şi 64 de ani erau angajate în 20109 față de 73,1 % din totalul persoanelor cu vârste 
cuprinse între 20 și 64 de ani'€. După vârsta de 50 de ani, riscul şomajului de lungă durată 
creşte”. Mulţi lucrători în vârstă se confruntă cu dificultăţi în ceea ce priveşte recrutarea, 
accesul la oportunități de formare, tranziţiile profesionale și sarcinile adaptate vârstei. 
Facilitarea participării pe piaţa forţei de muncă a persoanelor în vârstă ar putea fi încurajată 
mai bine, inclusiv, de exemplu, prin stimulente fiscale pentru angajatori în vederea recrutării 
de lucrători în vârstă. 


În unele sectoare, cum ar fi agricultura, populaţia continuă să lucreze la vârste înaintate, fie 
din proprie inițiativă, fie din cauza condițiilor de viață, din cauza lipsei unei potențiale 
persoane căreia să i se transfere activitatea respectivă sau din cauza nivelului scăzut al 
pensiilor. Aspectele de ordin fizic — indiferent dacă țin de ergonomie sau sunt legate de 
accesibilitate — şi condiţiile de muncă flexibile ar permite lucrătorilor în vârstă să își amâne 
pensionarea în cazul în care aleg să facă acest lucru. Accidentele la locul de muncă şi bolile 
profesionale sunt mai periculoase odată cu înaintarea în vârstă. Condiţiile bune de muncă, 
inclusiv sănătatea şi securitatea corespunzătoare la locul de muncă, contribuie la protejarea 
sănătății lucrătorilor de toate vârstele, promovând astfel bunăstarea şi reducând ratele de 
pensionare anticipată. Tehnologiile digitale pot sprijini lucrătorii și pot oferi medii de lucru 
mai bine adaptate, prin intermediul sistemelor personalizate bazate pe TIC, al dispozitivelor 
portabile şi al aplicaţiilor mobile în domeniul sănătăţii. 


1 COM(2020) 758 final, 24.11.2020. 

1 COM(2020) 609 final, 23.9.2020. 

16 Sursa: Eurostat, tabelul online Ifsi_emp_a. 
7 Sursa: Ifsa_upgan. 


Spiritul antreprenorial în rândul persoanelor vârstnice poate prelungi viața profesională, 
poate reduce şomajul la bătrâneţe, poate îmbunătăţi incluziunea socială a persoanelor în 
vârstă şi poate stimula inovarea prin intermediul întreprinderilor nou-înființate. Acesta poate 
promova învăţarea intergenerațională şi poate asigura transferul de cunoștințe. Sensibilizarea 
cu privire la spiritul antreprenorial ca opțiune de carieră tardivă poate contribui la combaterea 
fenomenului de discriminare pe criterii de vârstă, un obstacol potențial în calea unei astfel de 
activități. Politica publică poate sprijini antreprenorii în vârstă prin eliminarea factorilor de 
descurajare din sistemele fiscale şi de securitate socială, prin furnizarea de consiliere bine 
orientată şi prin asigurarea accesului la finanțare. 


3.2.  Productivitate, inovare şi oportunităţi de afaceri 


Creşterea productivităţii a încetinit în toate economiile dezvoltate în ultimele decenii. În 
contextul scăderii populaţiei în vârstă de muncă, creşterea productivităţii este esențială 
pentru susținerea unei creşteri economice durabile şi favorabile incluziunii şi a unor standarde 
de viaţă mai ridicate în UE. Tranziţia verde și cea digitală reprezintă o oportunitate de a 
relansa creșterea productivităţii prin promovarea inovării sub forma unor noi tehnologii şi 
modele de afaceri. Inovarea poate contribui, de asemenea, la îmbunătățirea eficienţei 
resurselor, în timp ce tehnologiile care economisesc forța de muncă pot atenua provocările 
implicate de scăderea populaţiei în vârstă de muncă. 


Investiţiile adecvate și eficiente în cercetare şi dezvoltare şi în active necorporale în 
general sunt esenţiale pentru stimularea inovării şi promovarea adoptării de noi tehnologii. 
Un sistem judiciar şi o administrație publică eficiente, un mediu de afaceri favorabil, politici 
eficace în domeniul concurenței și un sistem de subvenții și de impozitare echitabil, 
transparent şi eficient, aliniate la obiectivele pe termen lung ale durabilității socio-ecologice, 
contribuie, de asemenea, la sprijinirea productivităţii şi a inovării. 


Una dintre oportunitățile pentru UE este „economia vârstei a treia”; acest termen se referă la 
o schimbare generală a cererii de produse şi servicii care reflectă nevoile și preferințele 
specifice ale persoanelor în vârstă. Se preconizează că economia vârstei a treia va creşte cu 
Aprox miany 5 % pe an, de la 3,7 mii de miliarde EUR în 2015 la 5,7 mii de miliarde EUR în 
2025'5. 


Economia vârstei a treia poate crea noi oportunităţi de angajare în sectoare precum 
turismul, locuințele inteligente care sprijină traiul independent, tehnologiile asistive, 
produsele şi serviciile accesibile, robotica serviciilor, wellness, cosmeticele şi moda, 
siguranța, cultura, mobilitatea personală și automatizată şi sectorul bancar. Inovarea 
ştiinţifică şi medicală va stimula, de asemenea, oportunitățile pentru dezvoltatorii de 
tehnologie şi personalul medical şi îngrijitorii cu înaltă calificare, realizând, în acelaşi timp, 
progresele necesare pentru a răspunde nevoilor unei societăţi în curs de îmbătrânire. 


Telemedicina, aplicațiile pentru telefoanele inteligente şi biosenzorii pentru diagnosticare şi 
monitorizare de la distanță pot îmbunătăţi perspectivele pacienţilor. Noile tehnologii asistive 
pot extinde autonomia, independența și participarea persoanelor în vârstă cu handicap. O 

https://ec.europa.eu/digital-single-market/en/news/silver-economy-study-how-stimulate-economy-hundreds- 


millions-euros-year. 


piață dezvoltată de produse și servicii pentru o îmbătrânire sănătoasă şi activă ar putea 
îmbunătăţi eficienţa sistemelor de sănătate şi de asistenţă socială, ceea ce le-ar putea face mai 
durabile. 


3.3. Ocuparea forței de muncă şi productivitatea — o perspectivă teritorială 


Harta de mai jos prezintă creşterea vieții profesionale necesară pentru a contracara 
îmbătrânirea populaţiei în regiunile UE. Se estimează că doar o regiune din cinci din UE va 
avea o populaţie în vârstă de muncă în creştere între 2020 şi 2040. Aceste regiuni includ 
adesea capitala, un alt oraş mare şi/sau suburbiile acestora. Întreprinderile din cele câteva 
regiuni cu o populaţie în vârstă de muncă în creştere vor putea să îşi ocupe mai uşor posturile 
vacante şi să îşi extindă activitatea. Întreprinderile din regiunile cu o populaţie în vârstă de 
muncă în scădere sunt însă mai susceptibile să se confrunte cu deficite de forță de muncă în 
absența unei mobilități crescute a forței de muncă. Prin urmare, acestea vor trebui să 
investească mai mult în tehnologie care permite economisirea forței de muncă și în inovare 
doar pentru a produce aceeaşi cantitate de bunuri sau servicii. 

Harta 1. Vârsta de muncă maximă estimată, care menţine constantă dimensiunea 

Potenţialul regiunilor mai puţin dezvoltate, inclusiv al zonelor rurale, poate fi explorat în 
continuare, de exemplu pentru a utiliza oportunitățile care apar în economia vârstei a treia. 
Politica de coeziune joacă un rol semnificativ în sprijinirea dezvoltării acestora. Zonele rurale 
din Europa variază foarte mult, unele având rezultate bune din punct de vedere economic şi 
social, iar altele fiind în declin economic şi/sau social. Calitatea vieţii este adesea considerată 
a fi mai bună în zonele rurale decât în oraşe. Apropierea de natură, aerul curat, sentimentul de 
apartenenţă la comunitate şi locuinţele mai ieftine atrag populaţia urbană. Dacă sunt dotate cu 
infrastructură de bază, mijloace de transport şi condiţii suficiente pentru activitatea 
economică, acestea pot fi atractive atât pentru persoanele în vârstă de muncă, cât şi pentru 
populaţia în curs de îmbătrânire. 


Conectivitatea digitală poate ajuta, de asemenea, teritoriile îndepărtate să aibă acces la 
educaţie de calitate şi la oportunităţi de angajare de calitate, astfel cum s-a demonstrat în 
timpul crizei provocate de pandemia de COVID-19. Această criză a evidenţiat şi potențialul 
muncii la distanță pentru anumite profesii, ca modalitate de a evita naveta, cu toate 
consecinţele sale asupra poluării aerului şi a utilizării timpului. 


Infrastructura — de la transportul şcolar şi conectivitate la locuinţe sau rețele poştale şi 
asistență medicală — şi furnizarea de servicii, precum educaţia și formarea, asistența medicală 
şi îngrijirea pe termen lung, pot spori oportunitățile de dezvoltare, dacă sunt adaptate la 
nevoile locale. 


3. Ce măsuri de politică inovatoare pentru a îmbunătăţi participarea pe piaţa forței de 
muncă, în special a lucrătorilor în vârstă, ar trebui analizate mai indeaproape? 


4. Sunt necesare mai multe politici şi acțiuni la nivelul UE care să sprijine spiritul 
antreprenorial în rândul persoanelor în vârstă? Ce tip de sprijin este necesar la nivelul 
UE şi cum putem valorifica exemplele de mentorat de succes în materie de inovare socială 
între tinerii antreprenori şi cei în vârstă? 


5. Cum pot politicile UE să ajute regiunile mai puţin dezvoltate şi zonele rurale să gestioneze 
îmbătrânirea şi depopularea? Cum pot să utilizeze mai bine economia vârstei a treia 
teritoriile UE afectate de dubla provocare a depopulării și a îmbătrânirii populaţiei? 


4. Noi oportunități şi provocări după pensionare 


Niciodată în istoria Europei nu au existat atât de mulți oameni care să se bucure de o viață 
atât de îndelungată și de sănătoasă. Un număr fără precedent de persoane rămân în activitate 
pentru o perioadă mai lungă de timp, îşi prelungesc cariera profesională și participă la 
activităţi sociale după pensionare. Datorită unor stiluri de viaţă mai sănătoase, precum şi 
grație progresului medical (îmbunătăţirea prevenției, a diagnosticării şi a tratării bolilor), 
majoritatea pensionarilor au o stare bună de sănătate şi pot alege cum să își petreacă timpul”. 
Aceste noi realități ne schimbă percepția asupra îmbătrânirii, clarificând contribuția 
importantă pe care persoanele în vârstă o au pentru societate şi economie prin învățarea 
intergeneraţională şi coeziune. 


1 Sursa: Eurostat, ediţia din 2020 a publicaţiei Ageing Europe (Europa în curs de îmbătrânire). 

În acelaşi timp, pensionarea prezintă provocări pentru cetăţeni, dar și pentru sistemele de 
protecție socială care îi sprijină. Pentru a asigura caracterul adecvat, abordabil şi sustenabil al 
sistemelor de pensii, este necesar să evaluăm în mod critic măsura în care sistemele actuale 
de pensii sunt pregătite pentru a face față îmbătrânirii rapide a populaţiei. 


4.1.  Menţinerea în activitate 


Activităţile de voluntariat pot promova solidaritatea şi cooperarea între generaţii, creând 
valoare şi aducând beneficii atât tinerilor, cât şi celor în vârstă în ceea ce privește 
cunoştinţele, experienţa şi stima de sine. În acelaşi timp, voluntariatul are o importantă 
valoare economică. Datele deținute arată că aproximativ o cincime dintre persoanele cu 
vârste cuprinse între 65 şi 74 de ani participă la activităţi formale de voluntariat, în timp ce 
persoanele de peste 75 de ani rămân, de asemenea, implicate, atunci când starea de sănătate le 
permite acest lucru”. În timpul pandemiei de COVID-19, pensionarii au ajutat comunitatea 
prin revenirea în activitate ca personal medical sau de asistență medicală sau prin furnizarea 
de servicii voluntare pentru a-i ajuta pe ceilalţi în viața de zi cu zi. 


Mulţi dintre aceştia, în special femeile în vârstă, sunt îngrijitori neremuneraţi, în principal 
în cadrul familiilor lor (pentru părinți, parteneri, copii sau nepoți), ajutând astfel generația 
principală în vârstă de muncă să atingă un echilibru între viața profesională și cea de familie. 


Învăţarea intergeneraţională, inclusiv mentoratul sau schimbul de experiență, permite 
tinerilor şi persoanelor în vârstă să facă schimb de cunoştinţe şi competenţe. Numeroase 
activităţi de învăţare intergenerațională au loc în mod informal în comunitate, în cadrul unor 
activităţi desfăşurate în nivelul bibliotecilor și al muzeelor, al asociațiilor culturale, sportive 
sau de altă natură, al instituţiilor religioase etc. 


Mobilitatea activă sprijină, de asemenea, îmbătrânirea activă. Mersul pe jos şi cu bicicleta 
sunt populare în multe state membre, inclusiv în rândul persoanelor cu vârsta de peste 65 de 
ani. Noile forme de mobilitate electrică, în special bicicletele electrice, oferă deja un răspuns 
flexibil la nevoile de mobilitate ale unor persoane în vârstă şi le permit să utilizeze un mod 
activ de transport, reducând în acelaşi timp emisiile generate pentru transportul acestor 
persoane. 


4.2. Sărăcia la vârste înaintate 


Pentru majoritatea oamenilor, pensionarea este însoțită de o scădere a veniturilor și, pentru 
unii dintre aceştia, de ameninţarea sărăciei la vârste înaintate. Pe măsură ce populația 
îmbătrânește, aceasta se confruntă cu riscuri financiare tot mai mari, legate, de exemplu, de 
nevoia de asistență medicală și, în special, de îngrijire pe termen lung. 


Pensiile reprezintă principala sursă de venit pentru majoritatea pensionarilor. Pentru a se 
asigura că acestea rămân adecvate în raport cu creşterea speranței de viață, pe viitor, 
populația va trebui să muncească o perioadă mai îndelungată. Cu toate acestea, unele 
persoane vor continua să se confrunte cu un risc mai ridicat de sărăcie la vârste înaintate 
decât alte persoane, inclusiv cu riscul de sărăcie energetică. Acest lucru se referă în special la 
persoanele care au obținut venituri mici, la cele care şi-au întrerupt cariera profesională sau la 


* Pentru mai multe informaţii, a se vedea: Eurostat, tabelul online ilc_scp19. 

cele care au avut locuri de muncă sau meserii ce le-au oferit o protecție limitată, cum ar fi 
lucrătorii cu contracte atipice şi persoanele care au desfășurat activităţi independente. 


Riscul continuă să fie mai ridicat pentru anumite grupuri. Femeile au tendinţa de a câştiga 
mai puţin, de a avea cariere mai scurte și mai puţin liniare, de a lucra cu fracțiune de normă şi 
de a-şi asuma mai multe responsabilități de îngrijire neremunerate. Pensiile femeilor din UE 
sunt, în medie, cu 29,5 % mai mici decât cele ale bărbaților”. În 2019, 37 % dintre migrantții 
din ţări terțe erau expuşi riscului de sărăcie şi de excluziune socială, față de 22 % dintre 
cetăţenii mobili ai UE”. În anii următori, aceste persoane se pot confrunta cu riscuri mai mari 
de sărăcie la vârste înaintate ca urmare a carierelor mai scurte în UE. 


Persoanele în vârstă cu handicap se pot confrunta cu probleme specifice. În situaţia în care 
dobândesc un handicap, persoanele în vârstă de muncă beneficiază adesea de sprijin legat de 
piaţa forței de muncă pentru a compensa pierderea veniturilor şi cheltuielile suplimentare. 
Deşi acest lucru este insuficient în multe cazuri, persoanele care dobândesc un handicap după 
pensionare sunt adesea neeligibile pentru aceste prestații. 


Caseta 1. Autonomia, participarea şi drepturile persoanelor în vârstă 


Pilonul european al drepturilor sociale serveşte drept punct de reper pentru îmbunătățirea 
condițiilor de muncă și de viață pentru toți, indiferent de vârstă, şi pentru obținerea unor 
drepturi sociale autentice. Aceasta include o serie de principii care se concentrează asupra 
provocărilor legate de îmbătrânirea populaţiei. 


Persoanele în vârstă se află adesea într-o situaţie de vulnerabilitate: unele dintre ele în mai 
multe privinţe, cum este cazul celor care au o stare precară de sănătate sau care suferă de un 
handicap”, al celor care aparţin unei minorităţi etnice sau religioase sau al celor care aparțin 
comunității LGBTIQ. Este posibil ca unele persoane să aibă nevoie de asistență legată în mod 
direct de propria protecţie sau de protecția bunurilor pe care le dețin, cum ar fi gestionarea 
finanţelor sau a tratamentelor medicale. Acest lucru a fost subliniat, de asemenea, în noua 
agendă privind consumatorii” publicată recent. În plus, persoanele în vârstă vulnerabile se 
pot confrunta, de asemenea, cu riscul de abuz, precum neglijarea sau violența fizică sau 
psihică. Tributul major pe care l-au plătit persoanele în vârstă vulnerabile în timpul 
pandemiei subliniază importanța protejării autonomiei acestora, precum şi a sănătății şi a 
condiţiilor lor de viaţă. 


Accesul la bunuri și servicii, inclusiv la serviciile publice, și participarea la viața politică, 
socială și culturală necesită din ce în ce mai mult competenţe digitale. Evoluţiile tehnologice 
pot amplifica vulnerabilitatea persoanelor în vârstă, de exemplu dacă acestea sunt mai puţin 
familiarizate cu sau nu utilizează cu atât de multă ușurință instrumentele digitale sau au acces 
limitat la tehnologia digitală. Acest lucru le poate face mai predispuse la fraudă, înșelăciune 


şi comerț necinstit, după cum s-a putut observa în timpul pandemiei şi al perioadelor în care 

”1 Sursa: Eurostat, tabelul online ilc_pnp13. 

” Sursa: Eurostat, tabelul online ilc_peps05. 

? UE s-a angajat să respecte Convenţia Naţiunilor Unite privind drepturile persoanelor cu handicap (CRPD) 
pentru a proteja drepturile şi demnitatea persoanelor cu handicap. 

** COM(2020) 696 final, 13.11.2020. 

s-au impus restricții de deplasare a persoanelor. Persoanele în vârstă care trăiesc în străinătate 
sau care deţin bunuri în străinătate pot fi, de asemenea, deosebit de vulnerabile din cauza 
barierelor lingvistice şi a sistemelor administrative şi Juridice necunoscute; în situațiile 
transfrontaliere, pot fi necesare măsuri specifice de protecţie. 


Creşterea numărului de persoane în vârstă în UE generează preocupări specifice în materie de 
securitate și siguranță, întrucât infractorii organizați îi pot viza, de exemplu, prin vizite la 
domiciliu, înşelăciuni orchestrate pe stradă, spargeri, furturi din buzunare sau alte escrocherii 
şi infracțiuni. 


Pentru a le permite persoanelor în vârstă să se bucure de drepturile şi de autonomia lor şi să 
participe în societate în cea mai mare măsură posibilă, astfel de situaţii de vulnerabilitate 
trebuie să fie luate în considerare şi, după caz, abordate în mod specific de responsabilii cu 
elaborarea politicilor de la toate nivelurile. 


4.3. Sisteme de pensii adecvate, echitabile şi sustenabile 


Provocarea reprezentată de menţinerea unor pensii adecvate, echitabile şi sustenabile într-o 
societate în curs de îmbătrânire și necesitatea ca populația să acumuleze economii 
suplimentare au fost evidenţiate în mod repetat, în special în rapoartele privind adecvarea 
pensiilor, publicate în comun de Consiliu şi de Comisie”. Cu toate acestea, în absenţa unor 
reforme suplimentare, este probabil ca numărul mai mare de pensionari şi numărul mai mic 
de persoane în vârstă de muncă să conducă la rate de contribuţie mai ridicate şi la rate mai 
scăzute de înlocuire a pensiilor pentru a se asigura sustenabilitatea finanțelor publice. Astfel 
de evoluţii pot crea o povară dublă pentru generaţiile mai tinere şi, prin urmare, pot ridica 
probleme de echitate între generații. 


Prelungirea vieţii profesionale reprezintă un răspuns esenţial în acest sens. Potrivit celei mai 
recente prognoze privind populaţia realizate de Eurostat, rata de dependenţă a persoanelor în 
vârstă în UE” în 2040 ar rămâne la acelaşi nivel ca în 2020 doar dacă viaţa profesională ar fi 
prelungită până la vârsta de 70 de ani. Cu toate acestea, există diferențe semnificative de la un 
stat membru la altul, ceea ce indică diferitele provocări din Europa. Pentru a menține constant 
raportul național de dependență a persoanelor în vârstă în 2040 față de 2020, prognozele 
realizate sugerează că Malta, Ungaria şi Suedia ar trebui să prelungească durata vieții 
profesionale până la vârsta de 68 de ani, în timp ce Lituania și Luxemburg ar trebui să 
prelungească durata acesteia până la vârsta de 72 de ani. Încă din 2019, rata de dependență a 
persoanelor în vârstă a variat considerabil de la 22 în Luxemburg la 39 în Italia şi 38 în 
Finlanda”. 


Sistemele de pensii ar putea sprijini prelungirea vieții active prin ajustarea vârstei de 
pensionare sau a cerințelor în materie de carieră, a prestațiilor sau a ratelor de acumulare în 


3 O dată la trei ani, Consiliul și Comisia publică împreună Raportul privind îmbătrânirea populației şi Raportul 
privind adecvarea pensiilor (următoarele ediţii vor fi publicate în 2021). 

“ Rata de dependenţă a persoanelor în vârstă utilizată în prezentul document reprezintă raportul dintre numărul 
de persoane în vârstă de sau peste 65 de ani şi numărul de persoane cu vârste cuprinse între 20 şi 64 de ani. 
Valoarea este exprimată pentru 100 de persoane în vârstă de muncă (între 15 şi 64 de ani). 

* Sursa: Eurostat, tabelul online table proj_19np și calculele realizate de Direcţia Generală Politică Regională şi 
Urbană a Comisiei; mai multe informaţii sunt disponibile aici. 

mod automat pentru a reflecta creşterea speranței de viață. Limitarea pensionării anticipate 
la cazuri justificate în mod obiectiv, stabilirea unui drept general de muncă dincolo de vârsta 
de pensionare și a unor sisteme flexibile de pensionare pot contribui la transformarea 
sistemelor de pensii în sisteme adecvate şi sustenabile. 


Reformele de modernizare a sistemelor de pensii trebuie să ia în considerare cu atenţie logica 
redistribuirii şi a echităţii sistemelor de pensii. Printre factorii care ar putea fi luați în 
considerare se numără creșterea sarcinii demografice asupra generaţiilor viitoare, un 
tratament echitabil al lucrătorilor care intră timpuriu pe piaţa forţei de muncă, capacitatea de 
redistribuire între categoriile de venituri, protecția întreruperilor de carieră din motive 
familiale și eliminarea treptată a sistemelor de pensii preferenţiale. 


Pensiile care permit un nivel de trai demn la bătrâneţe ar trebui să fie puse la dispoziţia celor 
care nu vor putea să aibă o viaţă profesională mai îndelungată în viitor. Acest lucru ar putea fi 
realizat, de exemplu, prin intermediul punctelor de pensie, al pensiilor minime, al pensiilor 
bazate pe reședință şi al asistenţei sociale destinate sau disponibile persoanelor în vârstă. 


Asigurarea faptului că sistemele de pensii acoperă diferite tipuri de activități economice, de 
exemplu prin extinderea accesului pentru mai multe tipuri de lucrători şi pentru persoanele 
care desfăşoară activități independente, ar contribui la protejarea caracterului adecvat și a 
bazei de contribuţie a acestora, precum şi la atenuarea inegalităților de pe piaţa forţei de 
muncă. Având în vedere că schimbările din economie şi din domeniul muncii ar putea afecta 
baza de contribuţie, este posibil ca statele membre să fie nevoite să reanalizeze modul în care 
asigură resurse pentru sistemele lor de protecție socială. 


Cetăţenii trebuie să fie informaţi cu privire la situaţia drepturilor lor la pensie. Pensiile 
suplimentare de înaltă calitate, sigure și eficiente din punctul de vedere al costurilor, inclusiv 
produsul paneuropean de pensii personale (PEPP)“%, care completează sistemele de pensii 
obligatorii, pot oferi economii suplimentare pentru pensie. Politicile de facilitare şi încurajare 
a participării la regimurile de pensii suplimentare ar trebui să ia în considerare costurile 
fiscale şi efectul distributiv al acestora și să găsească un echilibru între o acoperire largă și 
cuprinzătoare și garanţii împotriva efectelor volatilităţii pieţei, pe de o parte, şi raportul cost- 
eficacitate, pe de altă parte. 


6. Cum ar putea fi mai bine sprijinite voluntariatul persoanelor în vârstă și învăţarea între 
generaţii, inclusiv la nivel transfrontalier, pentru a promova schimbul de cunoştinţe şi 
angajamentul civic? Ce rol ar putea juca o platformă digitală sau alte inițiative la 
nivelul UE şi cui ar trebui să i se adreseze astfel de iniţiative? Cum ar putea fi integrat 
voluntariatul tinerilor alături de şi pentru persoanele în vârstă în inițiative 
intergeneraţionale? 

7. Ce servicii și ce mediu propice ar trebui instituite sau îmbunătățite pentru a asigura 
autonomia, independenţa și drepturile persoanelor în vârstă şi pentru a le permite 
acestora să participe în societate? 


“5 PEPP este un sistem voluntar de pensii personale care urmează să fie pus în aplicare în 2022 și care le va oferi 
consumatorilor un nou produs paneuropean de economisire pentru pensie. Cf. Regulamentul (UE) 2019/1238 
din 20 iunie 2019. 

8. Cum poate UE să sprijine persoanele în vârstă vulnerabile care nu sunt în măsură să îşi 
protejeze propriile interese financiare şi personale, în special în situații 
transfrontaliere? 

9. Cum poate UE să sprijine eforturile statelor membre de a asigura o mai mare echitate a 
sistemelor de protecţie socială între generaţii, în funcţie de gen, vârstă și categorii de 
venituri, asigurându-se că acestea se mențin pe o poziție solidă din punct de vedere 
fiscal? 

10. Cum pot fi reduse şi abordate riscurile de sărăcie la vârste înaintate? 

11. Cum putem asigura pensii adecvate pentru persoanele (în mare parte femei) care își 
petrec perioade lungi din viața lor profesională desfăşurând activități neremunerate 
(adesea, servicii de îngrijire)? 

12. Ce rol ar putea juca pensiile suplimentare în asigurarea unor venituri adecvate din 
pensii? Cum ar putea fi extinse acestea în întreaga UE şi care ar fi rolul UE în acest 
proces? 


5. Satisfacerea nevoilor din ce în ce mai mari ale unei populatii în curs de îmbătrânire 


In ciuda unei speranţe de viaţă îmbunătăţite în condiții bune de sănătate, persoanele în vârstă 
prezintă o probabilitate mai mare de a se îmbolnăvi sau de a dobândi un handicap. Treptat, 
multe persoane în vârstă devin fragile şi dependente de îngrijirea pe termen lung. 


Figura 1. Ratele de dependență în UE” cresc odată cu vârsta, 2015-2019 


40,0% 
35,1% 
35,0% 


30,0% 


25,0% 


19,2% 
20,0% 


15,0% 
10,6% 
10,0% 8,7% 
5,6% 


5,0% 3,1% 


1,6% 2,1% 


0,0% e E E] 


16-24 25-34 35-44 45-54 55-64 65-74 75-84 85+ 


Sursa: calculul realizat de Direcția Generală Afaceri Economice și Financiare a Comisiei pe baza 
tabelului Eurostat cu date online hlth_silc_06 


Promovarea sănătății şi prevenirea bolilor, sub forma unui stil de viață sănătos, sănătatea şi 
siguranţa la locul de muncă, precum și o viață socială activă pot contribui la limitarea sau la 


? Notă: Ratele de dependență sunt calculate ca valoare medie pe cinci ani a limitărilor grave anuale 
autopercepute de lungă durată a activităţilor obişnuite ca urmare a problemelor de sănătate. 

amânarea acestor probleme. Politicile de sprijin, precum reînnoirea urbană, revitalizarea 
zonelor rurale şi accesibilitatea clădirilor şi a transporturilor, pot conferi o serie de facilități în 
viața populației, în special în cazul persoanelor cu mobilitate redusă. 


Deşi astfel de politici pot contribui la atenuarea provocării generale, îmbătrânirea şi 
longevitatea vor conduce invariabil la o creştere structurală a cererii globale de servicii de 
asistenţă medicală și de îngrijire pe termen lung“. Acest lucru este exacerbat pentru unele 
regiuni îndepărtate şi zone rurale care se confruntă în general cu provocări în ceea ce priveşte 
calitatea şi amploarea serviciilor sociale furnizate. 


Modul în care societăţile se pregătesc pentru îmbătrânire trebuie să depășească aspectele 
economice şi cele legate de servicii de calitate şi accesibile din punct de vedere financiar. 
Trebuie să ne gândim la modul în care generaţiile trăiesc împreună. Un motiv de îngrijorare îl 
reprezintă riscul tot mai mare de singurătate și izolare socială atât în rândul tinerilor, cât şi 
al persoanelor în vârstă, resimțite de multe persoane, mai ales în timpul pandemiei de 
COVID-19. Deşi mai puţin vizibil, acest lucru are un impact real asupra sistemelor noastre 
economice, sociale și de sănătate și merită atenţia responsabililor cu elaborarea politicilor. 


5.1. Satisfacerea nevoilor de asistență medicală şi de îngrijire pe termen lung ale unei 
populații în curs de îmbătrânire 


Ca urmare a schimbărilor demografice, vor exista mai mulți pacienţi în vârstă care vor suferi 
de boli cronice şi, în multe cazuri, de boli multiple. Aproape jumătate dintre persoanele cu 
vârsta de cel puţin 65 de ani sunt percepute ca având un handicap sau o limitare a activității 
pe termen lung. În plus, efectele schimbărilor climatice, ale calamităţilor naturale şi ale 
degradării şi poluării mediului tind să sporească în mod disproporționat presiunea asupra 
sănătății persoanelor în vârstă. Acest lucru va spori nevoia de asistenţă medicală și de alte 
servicii de îngrijire sau de sprijin. 


Deşi sistemele de sănătate şi de îngrijire pe termen lung vor trebui să răspundă cererii tot mai 
mari de servicii, ele se confruntă cu provocări diferite, cum ar fi în ceea ce priveşte forța de 
muncă, acoperirea protecţiei sociale sau standardele de calitate. 


Un răspuns cuprinzător în materie de politici poate implica investiţii în servicii și 
infrastructură de calitate, precum şi în cercetarea şi inovarea în domeniul sănătăţii, asigurarea 
accesului la asistență medicală, oferirea unor condiţii de muncă atractive pentru a aborda 
deficitul de personal şi exploatarea tehnologiei inovatoare pentru a îmbunătăţi eficiența. 
Progresul tehnologic face posibilă furnizarea anumitor servicii şi terapii în noi moduri în 
afara spitalelor. O mai mare infrastructură de asistență ambulatorie şi comunitară nu numai 
că oferă asistenţă medicală şi socială mai bună, ci şi permite persoanelor în vârstă să participe 
la activități sociale și de bunăstare. 


In sectorul sănătăţii şi al asistenţei sociale, există potențialul asigurării a 8 milioane de locuri 
de muncă în următorii 10 ani. Acest lucru va necesita mai mulți specialiști şi perfecționarea şi 


3 Principiile 16 şi 18 ale Pilonului european al drepturilor sociale stabilesc „dreptul la un acces rapid la 
asistență medicală preventivă şi curativă de bună calitate şi accesibilă din punct de vedere financiar” şi 
„dreptul la servicii de îngrijire pe termen lung de bună calitate şi accesibile din punct de vedere financiar, în 
special la servicii medicale la domiciliu şi la servicii comunitare”. 

recalificarea lucrătorilor, aspecte care vor fi abordate în special prin Pactul privind 
competențele, lansat în noiembrie 2020. De asemenea, mobilitatea transfrontalieră a 
personalului ar putea juca un rol în abordarea problemei deficitului de personal medical. În 
2018, cetățenii UE care lucrează într-un alt stat membru decât cel de origine au reprezentat 
ce imigranții din afara UE au reprezentat 9,1 %°'. Integrarea aspectelor legate de sănătate și 
de îngrijirea pe termen lung în canalele de migrație legală existente poate îmbunătăți, de 
asemenea, utilizarea competenţelor migranţilor în UE. 


Se preconizează că numărul persoanelor care ar putea avea nevoie de îngrijire pe termen 
lung va creşte de la 19,5 milioane în 2016 la 23,6 milioane în 2030 şi la 30,5 milioane în 
2050 în UE-27%. Dependenţa de persoanele care asigură servicii informale de îngrijire nu 
mai este sustenabilă, deoarece ajutorul din partea membrilor familiei este din ce în ce mai 
dificil de asigurat, deoarece familiile au mai puțini copii, membrii lor trăiesc mai departe unii 
de alții, iar femeile participă mai mult pe piaţa forţei de muncă. 


Statele membre se confruntă cu provocări comune în ceea ce priveşte îngrijirea pe termen 
lung, care includ asigurarea accesului, a accesibilităţii din punct de vedere financiar și a 
calității serviciilor de îngrijire pe termen lung, precum şi a forţei de muncă adecvate. Multe 
persoane care au nevoie de îngrijire nu pot avea acces la aceasta din cauza lacunelor în 
materie de furnizare a serviciilor, a costurilor ridicate şi a lipsei de protecție socială sau de 
acoperire a asigurărilor pentru a garanta accesibilitatea din punct de vedere financiar. Fără o 
protecție socială adecvată, nevoile de îngrijire pe termen lung ale persoanelor le poate aduce 
în pragul sărăciei. Acest risc trebuie eliminat prin menţinerea sustenabilităţii fiscale a 
sistemelor într-o societate în curs de îmbătrânire. 


Îngrijirea de calitate pe termen lung este importantă pentru a asigura demnitatea personală, 
posibilitatea de a alege şi bunăstarea, precum şi pentru a evita spitalizările inutile. În prezent, 
există diferite standarde de calitate şi interpretări la nivelul UE, iar statele membre se află în 
stadii diferite de asigurare a calității. Este important de remarcat faptul că există diferite 
modalități de a furniza servicii de îngrijire de calitate pe termen lung. Oferirea de servicii 
comunitare pentru persoanele în vârstă care au nevoie de îngrijire pe termen lung, inclusiv 
pentru persoanele cu handicap, poate sprijini dreptul acestora de a trăi independent în 
comunitate, atât timp cât acest lucru este posibil. Pe de altă parte, serviciile la domiciliu sau 
de altă natură pot asigura furnizarea de servicii de îngrijire care depăşesc capacitățile 
unităţilor din cadrul comunităţii. 


lung sunt dificile, având în vedere salariile mici şi condiţiile de muncă solicitante. Acest lucru 
sporeşte presiunea asupra persoanelor care asigură servicii informale de îngrijire— de obicei 
din rândul femeilor — care se străduiesc să găsească un echilibru între îngrijirea asigurată şi 
munca remunerată, adesea cu implicaţii pentru societate prin efectele negative asupra 


* Centrul Comun de Cercetare, Health care and long-term care workforce: Demographic challenges and 


pe termen lung: provocări demografice şi contribuţia potenţială a migraţiei şi a tehnologiei digitale) 
https://publications.jre.ec.europa.eu/repository/handle/JRC121698. 
“ Prognoze extrase din Raportul privind îmbătrânirea populaţiei pentru anul 2018. 

sănătății şi bunăstării, participarea redusă pe piaţa forţei de muncă şi obținerea unor venituri 
mai mici. 

După cum se subliniază în Comunicarea „O Europă socială puternică pentru tranziții juste”, 
dezvoltarea unor sisteme puternice de îngrijire pe termen lung va îmbunătăţi accesul la 
servicii de îngrijire pe termen lung de calitate şi la prețuri accesibile prin care se asigură o 
viață decentă la bătrâneţe şi va stimula oportunitățile de angajare în economia serviciilor de 
îngrijire. Un raport comun al Comisiei Europene şi al Comitetului pentru protecție socială, 
care urmează să fie publicat în 2021, va clarifica situaţia actuală a sistemelor de îngrijire pe 
termen lung din întreaga UE, precum şi impactul pandemiei de COVID-19. 


Introducerea pe scară largă a inovării sociale şi tehnologice, precum e-sănătatea, asistența 
medicală prin tehnologie mobilă, teleîngrijirea, modelele integrate de îngrijire sau viața 
independentă, ar putea îmbunătăţi în mod substanțial eficienţa sistemelor de sănătate şi de 
îngrijire pe termen lung. Modelele de monitorizare la distanță în domeniul asistenței 
medicale, în special cele care includ pacienți și membri ai familiei în echipa de îngrijire, au 
demonstrat beneficii clare pentru pacienţii cu boli cronice”. 


Integrarea serviciilor de îngrijire printr-o cooperare strânsă și prin schimbul de informații 
între profesionişti, pacienți și îngrijitorii acestora (inclusiv persoanele care asigură servicii 
informale de îngrijire) are potenţialul de a limita costurile tot mai mari ale asistenţei medicale 
şi sociale şi, în acelaşi timp, de a ajuta persoanele în vârstă să rămână independente mai mult 
timp şi să îşi sporească bunăstarea. 


Întreprinderile sociale şi organizaţiile non-profit (în special societăţile de ajutor reciproc) au 
fost utilizate din ce în ce mai mult pentru a furniza servicii de asistență medicală şi socială, 
inclusiv pentru persoanele în vârstă. Ele pot fi eficace datorită rădăcinilor și cunoştinţelor lor 
locale, precum şi datorită obiectivelor sociale explicite pe care şi le propun. 


UE sprijină statele membre în promovarea sistemelor şi a reformelor de îngrijire pe termen 
lung prin activități analitice, schimburi reciproce, orientări în materie de politici, precum şi 
medicale se reflectă, de asemenea, în semestrul european. UE facilitează coordonarea 
sistemelor naţionale de securitate socială, protejând drepturile persoanelor care se deplasează 
în interiorul Europei, inclusiv accesul acestora la prestațiile pentru îngrijirea pe termen lung”. 
Mai multe inițiative, precum Directiva privind echilibrul dintre viața profesională şi cea 
privată sau propunerea de directivă privind salariile minime adecvate“, vor contribui la 
îmbunătăţirea situației persoanelor care asigură servicii informale de îngrijire şi vor asigura o 
remunerare adecvată în acest sector. În contextul pandemiei de COVID-19, analiza 


33 COM(2020) 14 final, 14.1.2020. 

“ SAPEA, Transforming the future of ageing (Transformarea viitorului îmbătrânirii), (2019) 
https://www.sapea.info/wp-content/uploads/tfa-report.pdf. 

33 Regulamentul (CE) nr. 883/2004 din 29 aprilie 2004. 

Directiva (UE) 2019/1158 din 20 iunie 2019 şi COM(2020) 682 final, 28.10.2020. 

37 Un raport comun al Comisiei Europene și al Comitetului pentru protecție socială urmează a fi publicat în 

2021. 


20 


; DOIR K a 3 . aa AU x 
gestionarea pandemiei în centrele de îngrijire pe termen lung 3 evidențiază deficiențe 
structurale. 


5.2. Mobilitate, conectivitate şi accesibilitate 


Societăţile în curs de îmbătrânire din Europa reprezintă o tendință demografică ce ar putea 
modela tiparele de mobilitate în viitor. Furnizorii de servicii de transport public vor trebui să 
se adapteze la un număr tot mai mare de pasageri cu handicap sau cu mobilitate redusă şi să 
investească în infrastructuri şi vehicule de transport inteligente fără bariere în ceea ce priveşte 
accesul. În cazul unei populaţii în vârstă predominant feminine, este posibil ca mobilitatea să 
trebuiască să se concentreze mai mult pe nevoile specifice ale femeilor în ceea ce priveşte 
durata şi scopul călătoriei, traseul şi distanța de parcurs, precum şi siguranța. 


Automatizarea şi digitalizarea transporturilor pot contribui la reducerea numărului de 
accidente, la îmbunătățirea călătoriilor şi a operaţiunilor de transport, la promovarea 
multimodalităţii, la reducerea consumului de energie şi a poluării şi la optimizarea utilizării 
resurselor și a infrastructurii. Pe de altă parte, ele prezintă, de asemenea, o serie de provocări 
pentru persoanele în vârstă care nu dispun de competenţe digitale de bază sau care au acces 
limitat la internet. Aceste provocări sunt în special relevante pentru persoanele în vârstă care 
locuiesc în zone rurale. 


Nevoile și capacităţile variabile ale persoanelor în vârstă ar trebui să fie luate în considerare 
în organizarea infrastructurii şi a serviciilor urbane. Numeroase orașe țin deja seama de 
sănătate, de egalitatea de gen şi de alte considerente în planurile lor de mobilitate urbană. 
Accesibilitatea contribuie la incluziunea socială. Soluţiile adaptate în materie de locuinţe și 
„locuinţele inteligente” cu senzori şi sisteme automatizate pentru aparatura electrocasnică, 
iluminat şi încălzire pot îmbunătăţi siguranţa persoanelor în vârstă care trăiesc singure și pot 
spori durabilitatea şi capacitatea de reutilizare a produselor. 


5.3. Diferențe teritoriale în ceea ce privește accesul la îngrijire și servicii 


Deşi majoritatea statelor UE au obţinut o acoperire universală pentru un set de bază de 
servicii de sănătate, gama de servicii și gradul de partajare a costurilor variază semnificativ 
de la un stat la altul. Accesul efectiv la îngrijire poate fi restricționat din motive financiare, 
din cauza lipsei de personal, a timpului îndelungat de aşteptare şi a distanţei excesive care 
trebuie parcursă până la cea mai apropiată unitate sanitară. Unele state membre se confruntă 
cu probleme în ceea ce priveşte accesul la asistenţă medicală în zonele rurale şi cele 
periferice. Aceste zone sunt cunoscute sub denumirea de „deşerturi medicale””. Disparităţile 
regionale în ceea ce priveşte accesul la asistență medicală au căpătat un nou impuls în timpul 
pandemiei de COVID-19. Acest lucru este la fel de relevant pentru accesul la serviciile şi 
infrastructura de îngrijire pe termen lung. 


38 https:/hwww.ecdc.europa.eu/en/publications-data/surveillance-COVID-19-long-term-care-facilities-EU-EEA. 
* Sursa: Eurostat, tabelul online hlth_silc_ 21. A se vedea și harta unităţilor sanitare din UE. 

Harta 2. Timpul de conducere până la cea mai apropiată unitate sanitară 

Tehnologia poate contribui la îmbunătăţirea accesului la asistenţă medicală pentru persoanele 
în vârstă, în special în regiunile îndepărtate. Soluţiile digitale joacă un rol important în 
eliminarea lacunelor şi devin din ce în ce mai frecvente, de exemplu în cazul consultațiilor de 
la distanță. Acest lucru va necesita o formare şi sprijin adecvate în utilizarea unor astfel de 
instrumente. 


Densitatea scăzută a populaţiei face dificilă furnizarea de către municipalităţile rurale a unor 
servicii de transport public eficiente din punctul de vedere al costurilor, regulate și 
convenabile, care să poată fi accesate de către persoanele în vârstă şi care să fie asigurate la 
preţuri accesibile pentru acestea. Dacă instituţiile locale, precum magazinele, băncile, 
unitățile sanitare etc. se închid, oamenii trebuie să călătorească mai departe pentru a avea 
acces la aceste servicii, o problemă care poate afecta în mod disproporționat locuitorii în 
vârstă din mediul rural. Soluţiile inovatoare, bazate pe comunitate, uneori oferite prin 
intermediul serviciilor mobile pot contribui la eliminarea lacunelor, menţinând accesul la 
servicii în zonele slab populate. 


Caseta 2. Abordarea nevoilor tuturor generaţiilor 


Unul dintre aspectele importante ale dezbaterii privind modul în care trebuie să se gestioneze 
problema îmbătrânirii este echitatea între generații. Provocarea constă în menținerea unui 
nivel adecvat de protecție socială fără a impune o povară excesivă asupra populației în vârstă 
de muncă în scădere, ale cărei contribuții reprezintă cea mai mare sursă de finanţare pentru 
sistemele sociale. Transferarea sarcinii fiscale dinspre forța de muncă înspre poluare, astfel 
cum se propune în Pactul verde european, poate oferi noi soluţii în acest sens. În absenţa unor 
reforme suplimentare, diversitatea tot mai mare de pe piaţa forței de muncă înseamnă că un 
număr mai mic de persoane sunt acoperite de sistemele de protecție socială și contribuie la 
acestea. 


Sustenabilitatea finanţelor publice trebuie monitorizată îndeaproape, în special în cazul țărilor 
cu o datorie publică ridicată. În prezent, costul total al cheltuielilor publice legate de 
îmbătrânirea populaţiei depăşeşte 25 % din PIB în întreaga UE. În Raportul din 2018 privind 
îmbătrânirea populaţiei, s-a estimat că aceste costuri vor creşte cu 1,1 puncte procentuale 
(pp) până în 2070, cu o creştere de 3 puncte procentuale sau mai mult în 11 state membre. 
Creşterea respectivă este determinată în principal de cheltuielile cu îngrijirea pe termen lung 
şi cu asistența medicală, în conformitate cu necesitatea de a răspunde în mod adecvat nevoilor 
unei populaţii în curs de îmbătrânire. În plus, consecinţele negative ale combaterii pandemiei 
de COVID-19 şi cele economice ale măsurilor de limitare a circulaţiei persoanelor au generat 
o serie de provocări suplimentare. 


Cu toate acestea, în practică, creșterea cheltuielilor legate de îmbătrânirea populaţiei se poate 
dovedi chiar mai mare, de exemplu, dacă reformele anterioare privind pensiile sunt anulate 
sau dacă se adoptă noi reforme care conduc la o creştere a cheltuielilor. În domeniul asistenţei 
îmbunătățirea calităţii serviciilor, dar poate conduce, de asemenea, la cheltuieli mai mari; în 
mod similar, un acces mai bun la servicii de îngrijire pe termen lung la prețuri accesibile 
poate necesita finanțare publică suplimentară. 


Sustenabilitatea fiscală şi adecvarea sunt două feţe ale aceleiaşi monede, Europa fiind ferm 
angajată să îşi menţină standardele sociale ridicate. Măsurile de politică pot contribui la 

reconcilierea sustenabilităţii sociale şi fiscale prin prelungirea vieții profesionale, precum și 
prin creşterea acoperirii şi regândirea sistemelor de protecție socială. 


5.4. Îmbunătăţirea bunăstării prin solidaritatea între generaţii 


Ponderea tot mai mare a persoanelor în vârstă poate însemna că sunt necesare politici pentru 
a răspunde nevoilor sociale și emoționale, precum siguranța și interacţiunea socială. 
Interacțiunea socială este limitată de faptul că grupele de vârstă se organizează în diferite 
cartiere şi regiuni, în funcție de preferinţele rezidențiale, care depind de etapa de viaţă. Tinerii 
studenți tind să graviteze către centrele oraşelor, familiile tinere se stabilesc în suburbii, în 
timp ce persoanele în vârstă se mută în zone mai puțin populate și la distanţe mai mari faţă de 
centrele orașelor. Aceste tipare de circulaţie în funcţie de vârstă” pot avea implicaţii asupra 
coeziunii între generații. 


Se estimează că aproximativ 30 de milioane de adulți din UE se simt adesea singuri”. 
Singurătatea afectează toate grupele de vârstă. Factori precum starea precară de sănătate, 
condițiile economice nefavorabile şi traiul de unul singur sunt asociați cu niveluri mai 
ridicate de singurătate. 


Criza provocată de pandemia de COVID-19 a evidențiat importanța generală a sănătății 
mintale. Perioadele în care s-au impus restricții de deplasare a persoanelor au avut un impact 
semnificativ asupra persoanelor foarte în vârstă, fragile, care trăiesc în centre de îngrijire de 
tip rezidențial şi care adesea nu au acces la comunicarea digitală sau nu au competențele 
necesare pentru a o utiliza. Investițiile în competențele digitale, dezvoltarea comunității şi 
coeziunea între generații pot preveni deteriorarea sănătății mintale şi a bunăstării şi pot 
reduce inegalitățile. 


Persoanele în vârstă sănătoase pot contribui în mod substanțial la producerea de valoare 
socială şi economică în societățile noastre. Irosirea competențelor lor cognitive nu numai că 
le afectează sănătatea mintală și fizică şi bunăstarea, ci reprezintă şi o oportunitate ratată 
pentru comunitate. 


Există o tendință din ce în ce mai mare, dar încă incipientă, de a organiza „locuințe 
multigeneratționale”, uneori sub forma unor cooperative de locuințe, care pot oferi 
oportunități de socializare rezidenților în vârstă, transferul de competențe şi cunoştinţe pentru 
rezidenții mai tineri şi interacțiuni sociale valoroase pentru toți. 


13. Cum poate sprijini UE eforturile statelor membre de a reconcilia o acoperire adecvată şi 


lung cu sustenabilitatea fiscală şi financiară? 


14. Cum ar putea UE să sprijine statele membre în abordarea provocărilor comune în 
materie de îngrijire pe termen lung? Ce obiective şi ce măsuri ar trebui să fie urmărite 
prin intermediul unui cadru de politică al UE care să abordeze provocări precum 
accesul, calitatea, accesibilitatea din punct de vedere financiar sau condițiile de muncă? 


4 Centrul Comun de Cercetare, Demographic landscape of EU territories — challenges and opportunities in 
diversely ageing regions: https://publications.jre.ec.europa.eu/repository/handle/JRC 123046. 

“ Centrul Comun de Cercetare, Policy brief: Loneliness — an unequally shared burden in Europe (Sinteză 

politică: singurătatea — o povară împărțită inegal în Europa), 2019. 

Care sunt aspectele de care trebuie să se țină seama în cazul zonelor cu densitate 
scăzută a populației? 

15. Cum pot persoanele în vârstă să beneficieze de avantajele digitalizării mobilităţii și a 
serviciilor de sănătate? Cum pot fi îmbunătăţite accesul, disponibilitatea, accesibilitatea 
din punct de vedere financiar şi siguranța opțiunilor de transport public pentru 
persoanele în vârstă, în special în zonele rurale și în regiunile îndepărtate? 


16. Suntem suficient de conştienţi de cauzele și de impactul singurătăţii în procesul nostru 
de elaborare a politicilor? Ce măsuri ar putea fi luate pentru a preveni singurătatea şi 
izolarea socială a persoanelor în vârstă? Ce sprijin poate oferi UE? 


17. Ce rol pot juca locuințele multigeneraţionale și acest mod de viaţă în planificarea 
urbană şi rurală în ceea ce priveşte abordarea provocărilor legate de îmbătrânirea 
populaţiei? Cum ar putea fi valorificat mai bine acest concept? 


6. Perspective 


Îmbătrânirea, precum și provocările și oportunitățile implicate de aceasta sunt prezente pe tot 
parcursul vieții noastre; ceea ce se schimbă însă sunt perspectivele noastre. Mulţi tineri se 
confruntă în prezent cu dificultăți în a se integra pe piața forței de muncă, iar actuala criză 
provocată de pandemia de COVID-19 a înrăutățit situația. Pe termen lung, perspectiva unei 
speranţe de viață mai mari decât cea a generației bunicilor lor influenţează multe dintre 
alegerile pe care le fac tinerii, inclusiv în ceea ce privește educaţia, viaţa profesională sau 
întreruperile de carieră. Acest lucru are, la rândul său, un impact asupra sănătății şi a poziției 
lor în economie şi societate. În același timp, generaţia vârstnică din prezent participă prin 
contribuţii, nevoi şi aşteptări specifice duratei sale de viaţă. Tinerii şi vârstnicii deopotrivă fac 
parte dintr-o societate și o economie care trebuie să asigure prosperitatea, succesul și 
bunăstarea tuturor membrilor săi. Abordarea provocărilor şi a oportunităţilor legate de 
îmbătrânire este, prin urmare, o responsabilitate individuală și colectivă. 


După cum s-a discutat în prezenta carte verde, există multe modalități de prevenire sau de 
limitare a consecințelor negative ale îmbătrânirii asupra societăţii noastre. Printre acestea se 
numără promovarea îmbătrânirii active şi în condiţii bune de sănătate, îmbunătățirea 
rezilienței sistemelor noastre de sănătate şi de îngrijire, îmbunătățirea performanţei pieţei 
forței de muncă, modernizarea protecției sociale şi promovarea migrației legale şi a integrării 
ca parte a unui mix de politici, precum şi depunerea de eforturi pentru creșterea 
productivităţii şi a eficienţei la toate nivelurile. 


UE poate înfrunta aceste aspecte negative prin angajamentul şi implicarea tinerilor şi ale 
persoanelor în vârstă, promovând solidaritatea şi responsabilitatea între generaţii prin politici 
favorabile şi, în acelaşi timp, deschizând calea către dezvoltarea unei societăţi solidare şi 
dinamice. 


Mecanismul de redresare şi reziliență, principalul instrument de redresare aflat în centrul 
inițiativei  NextGenerationEU, urmărește să sprijine statele membre în acest sens, 
permițându-le să își consolideze potențialul de creştere economică, crearea de locuri de 
muncă şi reziliența economică și socială ca modalitate de ieșire din criza actuală. 
NextGenerationEU este, în același timp, un vehicul de sprijin și de echitate între generații, 
facilitând o redresare economică durabilă pe termen mediu şi lung, de care ar trebui să 

beneficieze generaţiile viitoare, printr-o combinaţie de reforme ambiţioase şi investiţii din 
partea statelor membre. 


Cu toate acestea, îmbătrânirea nu înseamnă doar susținerea creșterii şi a statului social. Este 
vorba, de asemenea, despre societățile noastre în ansamblu şi despre modul în care 
interacționăm de la o generaţie la alta. În paralel cu răspunsul nostru în materie de politici în 
ceea ce priveşte impactul socioeconomic al îmbătrânirii populaţiei, trebuie să discutăm despre 
modul în care ne asigurăm că toți cetăţenii pot participa în societate. Acest lucru necesită o 
implicare activă în dezbatere atât din partea tinerilor, cât şi a persoanelor în vârstă. 


În cele din urmă, dezbaterea privind politicile de abordare a provocărilor şi oportunităţilor 
legate de îmbătrânire este una dintre soluţiile imediate şi pe termen lung. Ea impune 
necesitatea unei reflecții orientate spre viitor privind impactul și alternativele în această 
tranziție demografică din interiorul UE, precum şi privind consecinţele acesteia asupra rolului 
Europei în lume. O astfel de gândire orientată spre viitor ar putea alimenta dezbaterea și ar 
putea sprijini opțiunile de politică durabilă pe termen lung, în beneficiul fiecărei grupe de 
vârstă. 


CUM PUTEȚI PARTICIPA LA CONSULTARE 


Prezenta carte verde lansează o consultare publică de 12 săptămâni. Comisia va lua în 
considerare toate contribuțiile în activitatea sa viitoare şi va oferi feedback cu privire la 
rezultate. Vă invităm să trimiteţi contribuția dumneavoastră utilizând formularul electronic, 
pe care îl puteți găsi la următoarea adresă: 
https://ec.europa.eu/info/law/better-regulation/have-your-say/initiatives/12722-Green-Paper- 
on-Ageing 


Utilizarea formularului electronic de răspuns va facilita prelucrarea opiniilor dumneavoastră. 
Cu toate acestea, puteți trimite o contribuţie scrisă la următoarea adresă: 


Cartea verde privind îmbătrânirea populaţiei 
SG.E.3 

BERL 06/270 

Comisia Europeană 

1049 Bruxelles 

Belgia 

